Source: http://docplayer.fi/8003480-Sopimus-kunnan-myontamasta-tuesta-laajakaista-kaikille-2015-hankkeelle-mallikylan-hanke.html
Timestamp: 2019-06-27 00:39:20+00:00
Document Index: 7011569

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Sopimus kunnan myöntämästä tuesta Laajakaista kaikille hankkeelle: Mallikylän hanke - PDF
Sopimus kunnan myöntämästä tuesta Laajakaista kaikille hankkeelle: Mallikylän hanke
Download "Sopimus kunnan myöntämästä tuesta Laajakaista kaikille 2015 -hankkeelle: Mallikylän hanke"
1 Sopijapuolet Tuen myöntäjä Mallikunta 1 (Tilaaja) Katuosoite POSTITOIMIPAIKKA Y-tunnus Tuen saaja Teleyritys X (Toimittaja) Katuosoite POSTITOIMIPAIKKA Y-tunnus Tuettavan hankkeen perustiedot Tuen kohde Tuen kohteena on nopeiden laajakaistapalveluiden tarjontaan soveltuvan viestintäverkon rakentaminen hankealueelle ja edistyksellisten viestintäpalveluiden tarjonta viestintäverkkoon liittyville loppukäyttäjille vähintään XXXXX (xx) vuoden ajan. Viestintäpalveluita ja nopeita laajakaistayhteyksiä tulee tarjota sekä uusille että vanhoille hankealueen loppukäyttäjille sopimuksen voimassaoloaikana. Nopeilla laajakaistayhteyksillä tarkoitetaan kulloiseenkin ajankohtaan nähden nopeita laajakaistayhteyksiä. Sellainen on sopimuksen teon hetkellä symmetrinen 100 Mbit/s -laajakaistayhteys. Käyttäjällä on oikeus valita nopeudeltaan sopivin käyttöönsä soveltuva laajakaistayhteys. Julkinen tuki koskee lain 1186/2009 mukaisia alueita, jotka nykyisin jäävät nopeiden laajakaistayhteyksien markkinaehtoisen tarjonnan ulkopuolelle ja joille tarjonnan ei voida olettaa leviävän markkinaehtoisesti vuoteen 2015 mennessä. Hankealue Hankealueella tarkoitetaan maakuntaliiton valtiontuen hakuilmoituksessa yksilöityä maantieteellistä aluetta, jolle tuen kohteena oleva viestintäverkko rakennetaan ja jossa laajakaistapalveluja tarjotaan. Tässä sopimuksessa hankealueena on Mallikylän hanke. Hankealue on kuvattu tarkemmin maakuntaliiton valtiontuen hakuilmoituksen liitteissä. 1 (6)
2 Viestintäverkko Tuen kohteena olevalla viestintäverkolla tarkoitetaan hankealueelle rakennettavaa runko- ja tilaajaverkkoa. Lisäksi tuen kohteena oleva viestintäverkko voi kattaa sellaiset hankealueen ulkopuolelle rakennettavat yhteydet, jotka ovat välttämättömiä hankealueella sijaitsevien loppukäyttäjien vakituisessa asuinkäytössä oleviin asuntoihin tai yritysten ja julkishallinnon vakituisiin toimipaikkoihin tarjottavien liittymien tarjonnassa. Loppukäyttäjät maksavat itse enintään 2 km pituisen tilaajayhteyden, joka ei ole tukikelpoista. Viestintäverkkoa koskevana teknisenä vähimmäisvaatimuksena on, että sen avulla kyetään tarjoamaan hankealueen loppuasiakkaille edistyksellisiä viestintäpalveluja ja nopeita laajakaistayhteyksiä, jollaiseksi katsotaan sopimuksen teon hetkellä nopeudeltaan vähintään 100 Mbit/s symmetrinen laajakaistaliittymä. Hankealueelle tulee varata riittävästi kapasiteettia, jotta kaikkiin hankealueen vakinaisiin asuintai sijaintipaikkoihin on mahdollista saada vähintään symmetrinen 100 Mbit/s - liittymä. Verkon tulee kaikilta osin täyttää laissa laajakaistarakentamisen tuesta haja-asutusalueilla (1186/2009) sekä viestintämarkkinalaista (393/2003) ja lain nojalla annetuista Viestintäviraston teknisistä määräyksistä johtuvat vaatimukset. Viestintäverkon omistajuus ja julkinen tuki Tuen kohteena oleva viestintäverkko jää verkon rakentavan yrityksen tai yhteisön omaisuudeksi. Maakuntaliiton valitsema toimittaja voi saada julkista tukea verkon rakentamiseen. Tuen määrät, rahoituksen ehdot ja velvoitteet on määritelty tarkemmin laissa laajakaistarakentamisen tuesta haja-asutusalueilla (1186/2009), valtionavustuslaissa (688/2001) sekä maaseudun kehittämiseen myönnettävistä tuista annetussa laissa (1443/2006) sekä näiden lakien nojalla annetuissa asetuksissa. Verkon toimittavan yrityksen tai yhteisön ansaintamahdollisuudet Verkon toimittavalla yrityksellä tai yhteisöllä on oikeus laskuttaa verkkoon liittyviltä loppuasiakkailta kohtuuhintaisia liittymis- ja käyttömaksuja. Lisäksi se voi periä vuokraa muiden käyttöön luovutetusta verkon kapasiteetista. Tuen saajan velvoitteista on tarkemmin säädetty laajakaistatukilaissa. Hankealueen asiakkailta perittävät enimmäiskuukausi ja -liittymismaksut ovat maakuntaliitolle jätetyn hakemuksen hintaliitteen mukaiset ja ovat voimassa vähintään 24 kuukautta verkon valmistumisesta lukien. Hyväksyttävät kustannukset Viestintävirasto tai ELY-keskus hyväksyy toimittajan tekemän hakemuksen perusteella tukikelpoiset kustannukset. Kuntien tuki lasketaan Viestintäviraston tai ELY-keskuksen hyväksymien kustannusten perusteella. Valtion ja muun julkisen tuen määrät ovat enimmäismääriä eivätkä ne voi kasvaa muuten kuin viranomaisten päätösten seurauksena. Jos todelliset hyväksyttävät kustannukset ovat pienemmät, tuet laskevat samassa suhteessa. Toimittajan on pystyttävä erittelemään kustannukset hanke- ja kuntakohtaisesti. 2 (6)
3 Omistusoikeus ja velvollisuuksien siirtyminen Julkisen tuen avulla rakennettu viestintäverkko on tukea saaneen yrityksen, yhteisön tai säätiön omaisuutta. Jos tuen avulla rakennettu viestintäverkko tai sen osa myydään tai muutoin luovutetaan eteenpäin, niin kaikki lakien ja tämän sopimuksen mukaiset velvollisuudet kuitenkin siirtyvät omaisuuden uudelle omistajalle. Omistusoikeuden siirtymisestä on ilmoitettava Viestintävirastolle ja laajakaistahankkeen kustannuksiin osallistuneelle kunnalle viipymättä. Julkisen tuen ehdot Kunnan myöntämä tuki Mallikunta 1 on sitoutunut rahoittamaan XX%, kuitenkin enintään XXXXX Alv 0%, Kunnan tukiosuuden maksamisen ehdot Toimittaja lähettää laskun sopimuksen tekijäkunnalle sen tukiosuutta vastaavalla määrällä Viestintäviraston hyväksymistä todellisista kustannuksista ilman arvonlisäveroa (alv 0 %) erikseen sovittavalla tavalla ja aikataululla. Koska toimittaja voi vähentää tuen kohteena olevaan investointiin sisältyvän arvonlisäveron, ei julkista tukea myönnetä arvonlisäveroon. Toimittajalla ei siten ole oikeutta laskuttaa tämän perusteella arvonlisäveroa tukea myöntäneeltä kunnalta. Hankkeen sijoittuessa useamman kunnan alueelle, on toimittajan laskutettava erikseen kunkin kunnan tukiosuus. Julkiset tuet maksetaan hankkeen valmistuttua. Julkisen tuen määrät ja rahoituksen ehdot määritellään tarkemmin erillisessä tukipäätöksessä. Viestintävirasto päättää tukihakemusta käsitellessään ja ELY:lle toimitetusta tukihakemuksesta lausuntoa antaessaan, miltä osin hankkeeseen sisältyvät investoinnit ovat tukikelpoisia. Muu julkinen tuki On mahdollista, että hankkeen muu julkinen tuki muodostuu kunnan myöntämän tuen lisäksi EU:n varoista maksettavasta tuesta. Jos hankkeelle myönnetään EU:n varoista maksettavaa tukea, toimittajan on sitouduttava EU:n rahoittamiin hankkeisiin liittyviin yleisiin toimintatapoihin, jotka koskevat mm. projektin hallinnointia, maksatusta ja raportointia. 3 (6)
4 Julkisen tuen palauttaminen ja takaisinperiminen eräissä tapauksissa Jos tuen saaja joutuu palauttamaan Viestintäviraston tai ELY-keskuksen kautta saamaansa tukea valtionavustuslain (688/2001), laajakaistatukilain (1186/2009) tai maaseudun kehittämiseen myönnettävistä tuista annetun lain (1443/2006) perusteella, on tuen saajan palautettava myös kunnan myöntämää tukea vastaavasti. Jos tuen saaja ei täytä tässä sopimuksessa sovittuja velvoitteita, kuten sopimuksessa sovittua aikaa edistyksellisten viestintäpalvelujen tarjoamisesta kohtuulliseen hintaan hankealueen loppukäyttäjille, on tuen saajan (toimittajan) palautettava tässä sopimuksessa mainitun kunnan (tilaajan) myöntämät tuet kokonaisuudessaan korkoineen kaikista laajakaistahankkeista, joihin tuen saaja on saanut tukea tässä sopimuksessa mainitulta kunnalta. Tuen erityisehdot Sopimuksen kohteena olevan julkista tukea saavan verkon rakentamiseen liittyvissä työsuhteissa on noudatettava vähintään niitä työsuhteen vähimmäisehtoja, joita Suomen lain ja työehtosopimusmääräysten mukaan on noudatettava tämänlaatuisessa työssä. Muut ehdot Hankealueen verkon tekninen määrittely Tekninen määrittely on maakuntaliiton tukienhakuilmoituksessa ja sen liitteissä. Lisäksi verkon tulee kaikilta osin täyttää lain laajakaistarakentamisen tuesta hajaasutusalueilla (1186/2009) sekä viestintämarkkinalaista (393/2003) ja lain nojalla annetuista Viestintäviraston teknisistä määräyksistä johtuvat vaatimukset. Kunnan myöntämään tukeen sovellettavat yleiset sopimusehdot Kunnan myöntämään tukeen sovelletaan julkisten hankintojen yleisiä sopimusehtoja palveluhankinnoissa (JYSE 2009 PALVELUT) seuraavin poikkeuksin, ehtojen kohta: 2.2 Hankintasopimus tarkoittaa tätä sopimusta kunnan myöntämästä tuesta 5.4 Palvelu tuotettaan suomen kielellä ja lisäksi: kielellä 11.3 Oikeudesta laskuttamiseen on sovittu erikseen kohdassa Kunnan tukiosuuden maksamisen ehdot 14.5 Oikeutta sopimuksen purkamiseen ylivoimaisen esteen jatkuessa yli 4 kuukautta ei sovelleta kummankaan osapuolen osalta. Sopimusvelvoitteet jatkuvat ylivoimaisen esteen päätyttyä. 22 Palveluntuottajan velvoitteiden siirtymisestä on lisäksi säädetty laajakaistatukilaissa ja tässä sopimuksessa. 4 (6)
5 22.3 Palveluilla tarkoitetaan hankealueen loppuasiakkaille tarjottavia kohtuuhintaisia edistyksellisiä viestintäpalveluja ja nopeita laajakaistayhteyksiä, jollaiseksi katsotaan sopimuksen teon hetkellä nopeudeltaan vähintään 100 Mbit/s symmetrinen laajakaistaliittymä. Toimittajan on toimitettava voimassaoleva hinnasto kyseisten hintojen muuttuessa Palveluntuottajalla ei ole oikeutta veloittaa palveluntuottajan vaihtumisesta aiheutuvia kustannuksia tämän sopimuksen perusteella Sopimusasiakirjojen pätevyysjärjestyksestä on sovittu erikseen. Sopimusasiakirjojen pätevyysjärjestys Sopimusasiakirjat täydentävät toisiaan. Jos sopimusasiakirjat ovat keskenään ristiriitaisia, noudatetaan niitä seuraavassa keskinäisessä pätevyysjärjestyksessä: 1. Sopimus 2. Maakuntaliiton pyyntö hanke-ehdotuksesta ja sen liitteet 3. Julkisten hankintojen yleiset sopimusehdot (JYSE 2009 PALVELUT) 4. Toimittajan hanke-ehdotus maakuntaliitolle Päätökset tuen saajan valinnasta ja kuntien sitoutumisesta rahoitukseen - Maakuntaliitto, maakuntajohtajan päätös Mallikunta 1 kunnanhallitus Mallikunta 2 kunnanhallitus Sovellettava lait ja säädökset Sopimukseen sovelletaan Suomen lakeja. Sopimukseen ei kuitenkaan sovelleta Suomen lain lainvalintaa koskevia säännöksiä. (JYSE 2009 PALVELUT mukaisesti). Seuraavana mainittu joitain lakeja, jotka liittyvät läheisesti tähän sopimukseen: Hankkeen toteuttaja on valittu laissa laajakaistarakentamisen tuesta hajaasutusalueilla (1186/2009) mukaisella hakumenettelyllä. Valtion ja kunnan tukeen sovelletaan valtionavustuslakia (688/2001) sekä lakia laajakaistarakentamisen tuesta haja-asutusalueilla (1186/2009) sekä maaseudun kehittämiseen myönnettävistä tuista annettua lakia (1443/2006) maaseutuohjelmasta rahoitettavissa hankkeissa. Jos hankkeen toteuttava yritys saa hankkeeseen julkista tukea yli puolet sen kustannuksista, on mahdollista, että sitä pidetään hankintalaissa (348/2007) tarkoitettuna hankintayksikkönä, jolloin sen tähän hankkeeseen liittyviin hankintoihin voidaan soveltaa hankintalakia. 5 (6)
6 Sopimusta koskevien asiakirjojen julkisuudessa noudatetaan viranomaisten toiminnan julkisuudesta annettua lainsäädäntöä (Laki viranomaisten toiminnan julkisuudesta nro 621/1999). Projektin seurannalle asetetut ehdot Toimittajan on sopimuksen saatua lain voiman laadittava yhdessä maakuntaliiton ja tukea myöntäneen kunnan kanssa yksityiskohtainen projektisuunnitelma, jolla voidaan varmistaa projektille asetetun aikataulun toteutuminen ja seurata hankkeen etenemistä. Vastuu projektisuunnitelman tekemisestä on toimittajalla. Projektin seurantaa varten muodostetaan ohjausryhmä, johon on toimittajan kutsuttava edustaja ainakin hankkeelle tukea myöntäneestä kunnasta ja maakuntaliiton edustaja. Ohjausryhmän kokouksissa toimittajan tulee raportoida hankkeen etenemisestä ja kaikista hankkeen kannalta oleellisista asioista. Ohjausryhmässä voidaan sopia myös mahdollisista muutoksista suunniteltuun verkon rakenteeseen (oletusreittiin) esimerkiksi tilanteessa, että suunnitellulle verkon osalle ei olisikaan käyttäjiä. Allekirjoitukset Tätä sopimusta on tehty kaksi (2) samansisältöistä kappaletta, yksi kullekin sopijapuolelle. Paikkakunnalla 1. päivänä syyskuuta Esko Esimerkki Kaupunginjohtaja Mallikunta 1 Veikko Verkonrakentaja Johtaja Teleyritys 6 (6)